обосновка, различна от митото.
 2.5.3. Пакистан
 Общи положения
 (94)
 При разследването беше установено, че само едно дружество в Пакистан е ангажирано с производство на велосипеди. То е свързано с дружество в Шри Ланка, което е било обект на предишното разследване във връзка със заобикалянето на мерките и към него се прилагат мерките с разширен обхват. Освен това акционерите на дружеството от Шри Ланка са основали дружество в Камбоджа, което също изнася велосипеди за Съюза. Както е обяснено в съображение 21, това камбоджанско дружество не оказа съдействие при настоящото разследване, въпреки че е изнасяло продукта, предмет на разследването, за пазара на Съюза през 2013 г., както се обяснява в съображения 66 и 67. Камбоджанското дружество е прекратило дейността си в Камбоджа през отчетния период и е преместило дейността си в свързаното дружество в Пакистан. Единствената дейност на пакистанското дружество е бил износът на продукта, предмет на разследването, за пазара на Съюза.
 Претоварване
 (95)
 Износът на единственото оказало съдействие пакистанско дружество обхваща целия внос от Пакистан за Съюза през отчетния период.
 (96)
 По време на разследването не бяха установени практики на претоварване на продукти с произход от Китай през Пакистан.
 Комплектуване
 (97)
 Източниците на суровини (велосипедни части) и разходите за производство бяха анализирани за единственото оказало съдействие дружество с цел да се установи дали чрез евентуалното комплектуване в Пакистан се заобикалят съществуващите мерки в съответствие с критериите по член 13, параграф 2 от основния регламент.
 (98)
 При разследването се установи, че дружеството е закупувало значителни количества рамки, вилки, алуминиеви джанти и пластмасови колела от едно от свързаните с него дружества в Шри Ланка чрез несвързан търговец. Като доказателство, че въпросните части са от Шри Ланка, дружеството представи притежавания от него сертификат за произход/формуляр А, издаден от Министерството на търговията на Шри Ланка. Сертификатите обаче не бяха счетени за достатъчно доказателство за произхода на велосипедните части, тъй като са издадени въз основа на ненадеждни декларации за разходи. Беше констатирано, че същите не са въз основа на реалните производствени разходи, а само въз основа на обща прогноза за производствените разходи, която е била валидна за неопределено количество от производството за срок от около една година. Освен това за определени видове рамки и вилки, за които са издадени сертификати за произход/формуляри А, липсват декларации за разходите. Следователно, тъй като тези части са произвеждани основно със суровини от Китай, беше направено заключението, че те самите са от Китай.
 (99)
 Освен това дружеството твърдеше, че е закупувало съответните велосипедни части от свързано с него дружество чрез несвързан търговец. Разследването показа обаче, че в края на отчетния период е имало неразплатени суми на стойност около 5 млн. USD за частите, закупени от несвързания търговец. Фактът, че този неразплатен дълг е представлявал повече от 90 % от продажбите на дружеството за Съюза по време на отчетния период, хвърля съмнения върху естеството на отношенията между дружеството и търговеца. Освен това проверката показа, че търговецът, за когото се твърди, че не е свързан, е бил непоследователен в прилаганите надценки, поради което цените, по които са продавани части на пакистанското дружество, не